9. การจัดการ

9. 1 โครงสร้างการจัดการ

  ก่อนที่บริษัทฯ เข้าสู่กระบวนการฟื้นฟูกิจการ โครงสร้างการบริหารจัดการบริษัทฯ
  ดำเนินการโดยคณะกรรมการ ซึ่งประกอบด้วย

  ----------------- ----------------- ------------------------------------
  1. นายเชิดพงษ์      สิริวิชช์             ประธานคณะกรรมการ

  2. นายวิบูลย์        อังสนันท์            รองประธานคณะกรรมการ และกรรมการอิสระ

  3. นายวิศณุ         นิเวศน์มรินทร์        ประธานเจ้าหน้าที่บริหาร

  4. นายปรัชญา       ภิญญาวัธน์           กรรมการ

  5. ศ.ดร.สรสิทธิ์     วัชโรทยาน          กรรมการ

  6. นางภาสพรรณ     สุวรรณจินดา         กรรมการ

  7. นางศศิธร        สุจิตต์              กรรมการ

  8. นายประดับ       ธัญญะคุปต์           กรรมการ

  9. นายชาญยุทธ      ปทุมารักษ์           กรรมการ

  10. นายชัยยง       นิรันดร์วงศ์          กรรมการ

  11. นายกฤษฎา      อุทยานิน            กรรมการ
  ----------------- ----------------- ------------------------------------

  - ไม่ได้เปิดเผยประวัติของคณะกรรมการในระหว่างบริษัทฯ ดำเนินการตามแผนฟื้นฟู

หมายเหตุ 1. นายเชิดพงษ์ สิริวิชช์ ได้ลาออกจากตำแหน่งเมื่อวันที่ 23 กันยายน 2546

2. นายชัยยง นิรันดร์วงศ์ ได้ลาออกจากตำแหน่งเมื่อวันที่ 20 กุมภาพันธ์ 2547

  หลังจากศาลล้มละลายกลางมีคำสั่งเมื่อวันที่ 8 กันยายน 2546 ให้บริษัทฯ
  เข้าสู่กระบวนการฟื้นฟูกิจการ และแต่งตั้งให้บริษัท ซี.เจ.มอร์แกน จำกัด
  เป็นผู้ทำแผนฟื้นฟูกิจการของลูกหนี้

  ต่อมาในวันที่ 30 ธันวาคม 2546
  ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัทฯ
  บรรดาสิทธิและอำนาจหน้าที่ของผู้ทำแผนตกเป็นของผู้บริหารแผนตามพระราชบัญญัติล้มละลาย
  พ.ศ.2483 โดยแต่งตั้ง บริษัท ซี.เจ.มอร์แกน จำกัด เป็นผู้บริหารแผน

  9.2 โครงสร้างการจัดการ ณ วันที่ 31 ธันวาคม 2546

แผนผังองค์กร

บริษัท ปุ๋ยแห่งชาติ จำกัด (มหาชน)

ผู้บริหารของบริษัท

ผู้บริหารของบริษัท ประกอบด้วย

  --------------- -------------------- ----------------------------------
  1. นายดุสิต       จิตตนูนท์               ผู้อำนวยการสายจัดหาและวิชาการเกษตร

  2. นายสมบัติ      ลำเพาพงศ์             ผู้อำนวยการสายการตลาด

  3. นายกิจจา      สมัญญาหิรัญ             ผู้อำนวยการสายแผนและบริหารโรงงาน และ
                                       รักษาการผู้อำนวยการสายการเงินและบัญชี

  4. นายกฤษฎิ์      วิมไตรเมต             ผู้อำนวยการสายบริหาร

  5. นายอรรถพร    รัตนภุมมะ              ผู้อำนวยการสายการผลิต

  6. นางศรินทิพย์    กิตติวงศ์โสภณ           ผู้จัดการฝ่ายการเงินและสินเชื่อ
  --------------- -------------------- ----------------------------------

หมายเหตุ : ดูรายละเอียดประวัติผู้บริหาร ตามเอกสารแนบ 1

9.3 ค่าตอบแทนผู้บริหาร

1.  ค่าตอบแทนผู้บริหาร

ในปี 2546 ผู้บริหารจำนวน 6 ท่าน ได้ค่าตอบแทน รายละเอียดดังนี้

  ----------------------------------- -----------------------------------
                                      (บาท)

  เงินเดือน                             8,221,520.00

  เงินสมทบกองทุนสำรองเลี้ยงชีพ             400,449.80

  เงินรายได้อื่น                          438,576.00

  รวม                                 9,060,545.80
  ----------------------------------- -----------------------------------

9.3.2 ค่าตอบแทนผู้บริหารแผน

ระหว่างเดือนสิงหาคม ถึง เดือนธันวาคม 2546 มีค่าตอบแทนผู้บริหารแผน ดังนี้

(บาท)

1. ค่าตอบแทนผู้บริหารแผน 3,120,000.00

2. ค่าที่ปรึกษากฎหมายผู้บริหารแผน 1,040,000.00

9.4 การกำกับดูแลกิจการ

  เนื่องจากปัจจุบันบริษัทฯ อยู่ระหว่างการฟื้นฟูกิจการ
  การบริหารองค์กรเป็นไปตามแผนฟื้นฟูกิจการที่ได้รับการอนุมัติจากศาลล้มละลาย อย่างไรก็ดี
  บริษัทฯ ได้เริ่มปรับปรุงการกำกับดูแลกิจการให้ดีขึ้นกว่าเดิม
  โดยได้นำแนวทางข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์เกี่ยวกับเรื่องแนวทางปฏิบัติตามข้อพึงปฎิบัติที่ดีของคณะกรรมการมาใช้เป็นส่วนหนึ่งของแนวทางในการปรับปรุงการกำกับดูแลกิจการของบริษัทด้วย
  คาดว่าในปีหน้าบริษัทฯ จะมีแนวทางในการกำกับดูแลกิจการที่ดีที่มีประสิทธิภาพและชัดเจนยิ่งขึ้น

สิทธิของผู้ถือหุ้น

  ระหว่างการฟื้นฟูกิจการผู้ถือหุ้นไม่มีสิทธิในการออกเสียง เนื่องจากไม่มีการประชุมผู้ถือหุ้น
  และการออกเสียงเกี่ยวกับแผนฟื้นฟูกิจการจะเป็นสิทธิและหน้าที่ของเจ้าหนี้ตามแผน

การประชุมผู้ถือหุ้น

ไม่มี เนื่องจากอยู่ระหว่างการฟื้นฟูกิจการ

การประชุมคณะกรรมการ

ไม่มี เนื่องจากอยู่ระหว่างการฟื้นฟูกิจการ

  ประวัติการทำผิดกฎหมาย

  ในระยะเวลา 10 ปีที่ผ่านมา คณะกรรมการและผู้บริหารของบริษัทฯ
  และบริษัทย่อยไม่มีผู้ใดมีประวัติถูกไล่ออก ปลดออก หรือให้ออก
  หรือถูกพิพากษาถึงที่สุดให้เป็นบุคคลล้มละลาย
  หรือต้องโทษเนื่องจากกระทำผิดเกี่ยวกับทรัพย์โดยทุจริต
  หรือกระทำผิดตามกฎหมายว่าด้วยหลักทรัพย์และตลาดหลักทรัพย์ หรือมีข้อพิพาท
  หรือกรณีถูกฟ้องร้องที่อยู่ระหว่างการตัดสิน

หนี้สินที่ผู้บริหารมีกับบริษัทฯ บริษัทในเครือ และบริษัทที่เกี่ยวข้อง

ไม่มี

9.5 การดูแลเรื่องการใช้ข้อมูลภายใน

  บริษัทฯ มีนโยบายป้องกันการนำข้อมูลภายในของบริษัทฯ ไปใช้
  โดยเฉพาะข้อมูลที่เกี่ยวกับฐานะทางการเงินของบริษัทฯ ก่อนที่จะเผยแพร่ต่อสาธารณชน
  โดยการจำกัดจำนวนบุคคลที่จะทราบข้อมูลในวงจำกัด
  ที่ผู้บริหารต้องรายงานการถือหลักทรัพย์ของตน
  ของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ของบริษัทฯ
  ตามบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
  และได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้
  ได้กำหนดห้ามผู้บริหารที่ได้รับทราบข้อมูลภายในกระทำการใด ๆ ซึ่งเป็นการขัดต่อมาตรา 241
  ของพระราชบัญญัติฯ

9.6 บุคลากร

1)  นโยบายด้านการพัฒนาบุคลากร

1.  จัดอบรมพัฒนาทรัพยากรมนุษย์เพื่อเพิ่มประสิทธิภาพและความโปร่งใส

2.  สนับสนุนและให้รางวัลเพื่อส่งเสริมพนักงานให้มีส่วนร่วมในกิจกรรมพัฒนาระบบคุณภาพและกิจกรรมเพิ่มผลผลิต

3.  รณรงค์เพื่อสร้างจิตสำนึกเกี่ยวกับวัฒนธรรมองค์กร โดยผู้บริหารเป็นแบบอย่าง

4.  รณรงค์ให้พนักงานทุกคนได้รับรู้และเข้าใจวิสัยทัศน์และวัฒนธรรมองค์กร

5.  เพิ่มขีดความสามารถโดยการสอนงาน ฝึกอบรมและพัฒนาพนักงานในหน่วยงานบำรุงรักษา
    การบริหารโครงการ งานขาย และงานคลังสินค้า เพื่อเสริมสร้างบริษัทฯ
    ให้เป็นองค์กรความรู้ (Knowledge Base Organization)

6.  จัดทำระบบบริหารผลการปฏิบัติงานอย่างมีประสิทธิภาพ

2) จำนวนพนักงาน :

  - สำนักงานกรุงเทพมหานคร พนักงานชายจำนวน 86 คน หญิงจำนวน 94 คน
  รวมเป็นพนักงานทั้งสิ้น 180 คน

  - โรงงานมาบตาพุด จังหวัดระยอง พนักงานชายจำนวน 227 คน หญิงจำนวน 23 คน
  รวมเป็นพนักงานทั้งสิ้น 250 คน

ข้อมูล ณ วันที่ 31 ธันวาคม 2546

  โดยมีค่าตอบแทนในปี 2546 รวม 130,845,589.95 บาท (เงินเดือน,
  ค่ากะ,เงินสมทบกองทุนสำรองเลี้ยงชีพ, เงินเพิ่มพิเศษต่างจังหวัด,
  เงินช่วยเหลือค่าที่พักต่างจังหวัด, เงินเพิ่มพิเศษนายคลัง, เงินช่วยเหลือค่าที่พักตัวแทนขาย,
  ค่าครองชีพ, เงินเพิ่มพิเศษ On Call, ค่าตรวจงาน)